Reedel käisid Ettal sünnipäeval Etta Lin ja Uku Julius. Ettadest kirjutas suure Etta ema  siin. Mul on meie üritusest ebakvaliteetne pilt hoopis sellise rakursi alt, kus nad üsna ühesuurused paistavad. Küll aga meenuvad mulle kohe võrdluseks Etta Lini katsikulkäigust tehtud pildid. Üheteistkümne kuuga on suur Etta selgelt ikkagi kasvanud suuremaks või siis saanud vanemaks, aga väike Etta näeb ikka täpselt samasugune imik välja. Ma loodan, et Etta on siiski isasse ja teeb lihtsalt ühel hetkel hoogsa kasvuspurdi. Justnagu tema isa, kellest kümnendas klassis sai klassi peaaegu kõige lühemast poisist korraga hoopis peaaegu kõige pikem noormees. Ja ilus poiss Uku oli lihtsalt äge tüüp, vaatas aga veidi altkulmu seda tshikkide gängi pealt ja ülejäänud aja magas rahulikult maha.